Document ID: 32000R1476

Kommissionens forordning (EF) nr. 1476/2000
af 10. juli 2000
om fastsættelse af landbrugselementerne og tillægstolden, der anvendes fra 1. juli 2000 for import til Fællesskabet af varer henhørende under Rådets forordning (EF) nr. 3448/93 fra Norge
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2491/98(2), særlig artikel 7, og
ud fra følgende betragtninger:
(1) De i bilaget til aftalen i form af brevveksling om tilpasning af protokol 2 i aftalen mellem Det Europæiske Fællesskab og Kongeriget Norge(3) nævnte landbrugselementer skal fastsættes. Den told, der er en følge af disse foranstaltninger, kan dog ikke være højere end den told, der følger af anvendelsen af den fælles toldtarif.
(2) I Kommissionens forordning (EF) nr. 1460/96(4), ændret ved forordning (EF) nr. 2495/97(5), er der fastsat gennemførelsesbestemmelser for ordningerne for præferencehandelen med visse varer fremstillet af landbrugsprodukter som omhandlet i artikel 7 i forordning (EF) nr. 3448/93 -
UDSTEDT FØLGENDE FORORDNING:
Artikel 1
Bilagene til denne forordning fastsætter de landbrugselementer og den tilsvarende tillægstold, der fra 1. juli 2000 skal anvendes ved import af varer henhørende i tabel 1 i bilag B til forordning (EF) nr. 3448/93 fra Norge.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2000.

Labels: 3
15
17
18